Den Vest-Sjællandske Avis, 1827-07-21
Der skrives fra Odessa under 26de Junii, at ifølge de Forslag til Grækenlands Pacification, som ere gjorte fra Engelsk, Russisk og Fransk Side tvivler man ikke paa, at den imellem de tre Magter afsluttede Traktat, som grunder sig paa Protocollen af 4de April 1826 vil blive overleveret i Constantinopel, som et Ultimatum efterat det skriftlige Afslag er afgivet, og at der vil sættes Porten en Termin af 40 Dage for at antage den. Vægrer nu Porten sig ved at antage det, saa skulle de omtalte Magters Gesandte forlade Constantinopel og Consuler skulle blive sendte til Grækenland, som strax skulle træde i Forbindelse med de Græske Authoriteter. Desuden skulle disse Magters Flaader forhindre; men uden at udøve fiendlige Forholdsregler, at de Ty kiske og Ægyptiske Escadrer skulle bringe videre Tilførseler af Tropper og Munition til de insurgerede Provinser. Talen er slet ikke om en formelig Krigstilstand af disse Magter, som desuden have forbundet sig til ikke at ville føre nogen Erobringskrig Desuden forsikkrer man, at Østerrig og Preussen ikke ville tiltræde denne Traktat. (Denne Omstændighed kan imidlertid let bevæge Porten til at afslaae den Proposition paa nye som vil blive gjort den). – Fra Constantinopel berettes under 15de Juni, at man der har erfaret følgende om den Russiske Minister Ribeaupierres Audience Man vidste allerede i flere Dage, at Ministeren havde forlangt den; men da Havnecommandanten havde ladet aftage det Russiske Flag paa et Skib hvis Papirer ikke vare i Orden, og sendt det til Hr. Ribeaupierre, saa besværede denne sig alvorlig derover og forlangte Satisfaction med den Erklæring: at naar det Russiske Flag ikke blev opsat, saa vilde han ikke kunne modtage Audiencen. Denne Satisfaction erholdt han, hvorpaa Audiencen hos Storvezieren blev bestemt til den 7de og hos Sultanen til den 12te. – Den Den første fandt virkelig Sted den 7de. Man blev derfor ikke lidet forundret over, at det skriftlige Afslag angaaende Grækenlands Pacification, blev to Dage efter afgivet til den Russiske og de øvrige Europæiske Gesandte. Man ventede nu, at der ikke var bleven noget af Audiencen hos Sultanen; imidlertid fandt den dog Sted den 14de; men den kunde ikke udeblive, naar ikke alle Formaliteter skulle krænkes og en afgjort fiendtlig Holding skulle antages. Man formoder imidlertid at Porten har afgivet sit skriftlige Afslag, just paa den Tid for at svække Grækernes Forhaabninger, ogsaa skal det have giort et meget ubehageligt Jndtryk paa dem, at den Russiske Ambassadeur modtog Audiencen hos Sultanen. Man har det Rygte i Constantinopel, at det er blevet raadet Porten at undertrykke Jnsurrectionen førend Jnterventionen kan finde Sted. Det skriftlige Afslag, som Portenhar givet, skal forresten være forfattet med megen diplomatisk Klogskab og Sindighed. – Fra Grækenland har man ingen Efterretninger uden at Hr. Eynard beretter: at Seraskieren lod efter Slaget ved Athen 18 Philhellenere og 200 Græske Fanger stikke ihiel med Dolke i sin Overværelse. Han skildrer Forfatningen i Grækenland ikke at være saa fortvivlet som man antager; den Græske Flaade skal være i god Stand; men det er ikke lykkedes den at borttage mere end et eneste Tyrkisk Skib, hvilket var beladt med Munition, og 2 Ægyptiske Skibe, som den giorde Jagd paa, undslap om Natten.